**H O T Ă R Â R E**

**pentru modificarea Hotărârii Consiliului Județean Cluj nr. 135/2021 privind aprobarea indicatorilor tehnico-economici ai obiectivelor de investiții din cadrul Proiectului ”Creșterea siguranței pacienților spitalelor din Municipiul Cluj-Napoca care utilizează fluide medicale”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 230 din 15.11.2021 pentru modificarea Hotărârii Consiliului Județean Cluj nr. 135/2021 privind aprobarea indicatorilor tehnico-economici ai obiectivelor de investiții din cadrul Proiectului ”Creșterea siguranței pacienților spitalelor din Municipiul Cluj-Napoca care utilizează fluide medicale” propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 40.861/11.11.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 40.861/11.11.2021 şi de Avizul cu nr. 40.861 din 18.11.2021 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Programul Operațional Infrastructură Mare 2014-2020, aprobat prin Decizia Comisiei Europene nr. CE (2015) 4823 din 09.07.2015, cu modificările și completările ulterioare;
* Memorandumul cu tema: Aprobarea unor măsuri de sprijin decontate din fonduri europene, pentru evaluarea, extinderea, reabilitarea sau modernizarea infrastructurii de fluide medicale și a rețelelor de energie electrică, upportt a sistemelor de supraveghere și control a acestor instalații și a sistemelor de ventilație şi climatizare a aerului, precum și a altor investiții necesare pentru creșterea securității la incendiu din structurile care utilizează gaze medicale pentru desfășurarea actului medical upporttic și din structurile mari consumatoare de energie electrică de la nivelul spitalelor publice de faza I și II și upport COVID din sistemul sanitar de stat, aprobat în ședința Guvernului din data de 3 februarie 2021;
* Ghidul solicitantului ”Condiții specifice de accesare a fondurilor pentru creșterea siguranței pacienților în structuri spitalicești publice care utilizează fluide medicale, Cod apel: POIM/935/9/1/Creșterea siguranței pacienților în structuri spitalicești publice care utilizează fluide medicale, aprobat prin Ordinul Ministrului Investițiilor și Fondurilor Europene nr. 299/2021, cu modificările ulterioare;
* Proiectul ”Creșterea siguranței pacienților spitalelor din Municipiul Cluj-Napoca care utilizează fluide medicale”, SMIS 151588;
* Solicitarea de clarificare nr. 1 a Comisiei de evaluare din cadrul Autorități de Management pentru Programul Operațional Infrastructura Mare, înregistrată la Consiliul Județean Cluj cu nr. 39.338/01.11.2021;

Luând în considerare prevederile:

* art. 2 și ale art. 3 alin. (2), ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. a) și ale alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 135/2021 privind aprobarea indicatorilor tehnico-economici ai obiectivelor de investiții din cadrul Proiectului ”Creșterea siguranței pacienților spitalelor din Municipiul Cluj-Napoca care utilizează fluide medicale” se modifică după cum urmează:

1. Titlul hotărârii se modifică și va avea următorul conținut ”Hotărâre privind aprobarea indicatorilor tehnico-economici și a documentațiilor tehnice ale obiectivelor de investiții din cadrul Proiectului ”Creșterea siguranței pacienților spitalelor din Municipiul Cluj Napoca care utilizează fluide medicale”

2. Articolul 1 se modifică și va avea următorul cuprins:

**”Art. 1. (1)** Se aprobă indicatorii tehnico-economici ai obiectivelor de investiții din cadrul Proiectului ”Creșterea siguranței pacienților spitalelor din Municipiul Cluj-Napoca care utilizează fluide medicale”, SMIS 151588, cuprinși în anexele nr. 1 și nr. 2 care fac parte integrantă din prezenta hotărâre.

**(2)** Se aprobă Notele conceptuale ale obiectivelor de investiții din cadrul Proiectului ”Creșterea siguranței pacienților spitalelor din Municipiul Cluj-Napoca care utilizează fluide medicale”, SMIS 151588, cuprinse în anexa nr. 3 care face parte integrantă din prezenta hotărâre.

**(3)** Se aprobă Documentațiile de avizare a lucrărilor de intervenții ale obiectivelor de investiții din cadrul Proiectului ”Creșterea siguranței pacienților spitalelor din Municipiul Cluj-Napoca care utilizează fluide medicale”, SMIS 151588, cuprinse în anexa nr. 4 care face parte integrantă din prezenta hotărâre.

3. Anexa nr. 2 ”Indicatori tehnico-economici ai obiectivelor de investiții din cadrul Proiectului ”Creșterea siguranței pacienților spitalelor din municipiul Cluj-Napoca care utilizează fluide medicale” se modifică și se înlocuiește cu **anexa nr. 1** care face parte integrantă din prezenta hotărâre.

4. Anexa nr. 3 ”Notele conceptuale ale obiectivelor de investiții din cadrul Proiectului ”Creșterea siguranței pacienților spitalelor din Municipiul Cluj-Napoca care utilizează fluide medicale” este cuprinsă în **anexa nr. 2** care face parte integrantă din prezenta hotărâre.

5. Anexa nr. 4 ”Documentațiile de avizare a lucrărilor de intervenții ale obiectivelor de investiții din cadrul Proiectului ”Creșterea siguranței pacienților spitalelor din Municipiul Cluj-Napoca care utilizează fluide medicale” este cuprinsă în **anexa nr. 3** care face parte integrantă din prezenta hotărâre.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. III.** Prezenta hotărâre se comunică Direcţiei Generale Buget-Finanțe, Resurse Umane; Direcției Juridice; Direcţiei Dezvoltare şi Investiţii; Spitalului Clinic de Recuperare Cluj-Napoca și Spitalul Clinic de Boli Infecțioase Cluj-Napoca, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet www.cjcluj.ro.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 222 din 25 noiembrie 2021**

*Prezenta hotărâre a fost adoptată cu 36 de voturi “pentru”, fiind astfel respectate prevederile legale privind majoritatea de voturi necesară.*